b'\n_START_ARTICLE_\nErkki Talosela\n_START_PARAGRAPH_\nErkki Olavi Talosela (s. 22. kes\xc3\xa4kuuta 1921 Lapua) on suomalainen painija, joka oli parhaimmillaan 1950-luvun alussa._NEWLINE_Talosela kilpaili olympialaisten kreikkalais-roomalaisen painin alle 62 kilon sarjassa kahdesti: Lontoossa 1948 h\xc3\xa4n sijoittui kuudenneksi ja Helsingiss\xc3\xa4 1952 kahdeksanneksi. MM-kilpailuihin h\xc3\xa4n osallistui vuosina 1950 ja 1955, mutta ei menestynyt. H\xc3\xa4n edusti Suomea seitsem\xc3\xa4ss\xc3\xa4 maaottelussa vuosina 1948\xe2\x80\x931954._NEWLINE_Kotimaassa Talosela edusti M\xc3\xa4nt\xc3\xa4n Urheilijoita ja Lapuan Virki\xc3\xa4\xc3\xa4. H\xc3\xa4n voitti Suomen-mestaruuden vuosina 1951 ja 1952 sek\xc3\xa4 saavutti hopeaa vuonna 1948. H\xc3\xa4n voitti Painiliiton mestaruuden vuosina 1950, 1951 ja 1955._NEWLINE_Erkki Taloselan nuoremmat veljet Risto ja Lasse Talosela olivat my\xc3\xb6s painijoita.'